 Horta haddii aynu nahay Shacabka Somaliland iyo Dawladaba waa in ay Maskaxdeena Galinaa in ay Xor nahay, markaas ayaad wax noqon kartaa laakiin qof aan aaminsanayn in uu xor yahay waxba qabsan kari maayo oo maskaxda ayaa laga gumeysanayaa, Ta kale Somaliland waxa ka jira Siyaasad Degen, waxa kale oo shacabku sameysteen Dastuur, waxa kale oo aad qabsateen Doorashooyin taasina waxay idiin jiiday dhincii Dimuqraadiyada, Waxaanse idiin sheegayaa in Somaliland ay hortaagan yihiin carqalado badan oo u baahan in si Midaysan looga Gudbo, laakiin yaynaan ku Sirkhaamin Guulaha badan ee aynu gaadhnay, wax kale oo aan soo jeedinayaa in aynu dawladnimada iyo Qabiilka kala saarno. 